Lögreglunni á Akranesi virðist sem einhver óværa hafi hlaupið í ökumenn með hækkandi sól . Hvorki meira né minna en 46 einstaklingar voru kærðir fyrir of hraðan akstur og mældist sá sem hraðast ók á 133 km hraða . Sérstakt eftirlit var með ölvunar - og fíkniefnaakstri í vikunni og voru fjórir ökumenn færðir á lögreglustöð grunaðir um akstur undir áhrifum ólöglegra fíkniefna . Talsverðar annir voru hjá lögreglunni á Akranesi í liðinni viku , liðlega 120 mál komu til kasta hennar .